b'\n_START_ARTICLE_\nG-streng\n_START_SECTION_\nHistorie\n_START_PARAGRAPH_\nG-strengen har ikke nogen officiel historie, men derimod findes der en del teorier om dens oprindelse. En af dem g\xc3\xa5r p\xc3\xa5, at stripperne i 1930\'ernes USA skulle kunne vise s\xc3\xa5 meget af deres krop som muligt, uden at v\xc3\xa6re decideret n\xc3\xb8gne. Derfor blev en tidlig udgave af g-strengen, der d\xc3\xa6kkede k\xc3\xb8nsdelene og anus, indf\xc3\xb8rt. Bekl\xc3\xa6dningsgenstanden blev d\xc3\xb8bt en Government-string fordi det var lovkrav og dette blev til g-string._NEWLINE_En anden lidt mere fjern teori g\xc3\xa5r tilbage til sumobrydningens stigende popularitet i den vestlige verden, hvor sumobrydere som bekendt b\xc3\xa6rer en bekl\xc3\xa6dning, der tiln\xc3\xa6rmelsesvis ligner en g-streng. G-strengen siges s\xc3\xa5 at v\xc3\xa6re en st\xc3\xa6rkt modificeret udgave af brydernes bekl\xc3\xa6dning._NEWLINE_G-strengen blev dog f\xc3\xb8rst rigtig popul\xc3\xa6r i 1970\'erne og 1980\'erne, da t\xc3\xb8jdesigneren Rudi Gernreich i 1974 "opfandt" g-strengen til brasilianske dansere, og den var alts\xc3\xa5 ikke l\xc3\xa6ngere forbeholdt de amerikanske strippere. De europ\xc3\xa6iske kvinder fik i 1980\'erne \xc3\xb8jnene op for dette nye smarte produkt, som viste sig at v\xc3\xa6re utroligt behageligt at have p\xc3\xa5 \xe2\x80\x93 syntes nogen. Derudover kunne man ikke se en g-streng igennem et par stramme (hvide) bukser lige s\xc3\xa5 tydeligt, som man kunne med andre trussetyper.\n_START_SECTION_\nStigende popularitet gennem medierne\n_START_PARAGRAPH_\nOp igennem 1990\'erne er g-strengens popularitet eksploderet, hvilket medierne trods alt kan f\xc3\xa5 noget af skylden for. Blandt andet er det meget popul\xc3\xa6rt at vise meget let p\xc3\xa5kl\xc3\xa6dning p\xc3\xa5 kvinder i musikvideoer, oftest kun en g-streng og en bikinitop. Britney Spears, Christina Aguilera m.fl. har ogs\xc3\xa5 ofte kunne ses i ikke meget andet end en g-streng og en bh._NEWLINE_De seneste \xc3\xa5r er f\xc3\xa6nomenet Whale Tail (oversat: hvalhale) ogs\xc3\xa5 opst\xc3\xa5et. Det er, n\xc3\xa5r en g-streng kan ses over buksekanten, f.eks. hvis en person bukker sig ned i lavtaljede eller l\xc3\xb8se bukser. Formen p\xc3\xa5 en hvals hale, n\xc3\xa5r den hopper op fra vandet ligner meget en g-strengs form, deraf navnet. Der er ogs\xc3\xa5 g\xc3\xa5et n\xc3\xa6rmest sport i for paparazzi at fange kendisser i et \xc3\xb8jeblik, hvor en Whale Tail fremkommer.\n_START_SECTION_\nKritik\n_START_PARAGRAPH_\nG-strengen m\xc3\xa5 siges at v\xc3\xa6re den bekl\xc3\xa6dningsdel, foruden muslimske kvinders t\xc3\xb8rkl\xc3\xa6der, der er den mest omdiskuterede de sidste 10 \xc3\xa5r. En af m\xc3\xa6rkesagerne hos mange kvinder er, at g-strenge til helt unge piger skal forbydes. De seneste \xc3\xa5r har man h\xc3\xb8rt om piger helt ned til 9-\xc3\xa5rs alderen, der g\xc3\xa5r med g-streng. Og det er et sted, hvor for\xc3\xa6ldre reagerer p\xc3\xa5 \xc3\xa9n af tre m\xc3\xa5der: De forbyder deres datter at g\xc3\xa5 med det, de er bekymrede over det, men tillader, eller de er ligeglade. Den danske supermarkedsk\xc3\xa6de Kvickly blev specielt st\xc3\xa6rkt kritiseret, da de for nogle \xc3\xa5r siden solgt g-strenge i st\xc3\xb8rrelse 9 \xc3\xa5r. Der gik kun f\xc3\xa5 dage, fra de startede salget til de blev taget af hylderne, p\xc3\xa5 grund af en massiv klagestorm fra vrede m\xc3\xb8dre.'